ddrg/super_eurlex huggingface dataset:
Απόφαση της Επιτροπής

της 25ης Ιανουαρίου 2001

σχετικά με την αναβολή για ορισμένους μεταφερτούς εξοπλισμούς υπό πίεση της ημερομηνίας θέσεως σε εφαρμογή της οδηγίας 1999/36/ΕΚ του Συμβουλίου

[κοινοποιηθείσα υπό τον αριθμό Ε(2001) 139]

(Κείμενο που παρουσιάζει ενδιαφέρον για τον ΕΟΧ)

(2001/107/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 1999/36/ΕΚ του Συμβουλίου, της 29ης Απριλίου 1999, για τους μεταφερτούς εξοπλισμούς υπό πίεση(1), και ιδίως το άρθρο 17 παράγραφος 2,

Εκτιμώντας τα ακόλουθα:

(1) Δεν υφίστανται λεπτομερείς τεχνικές προδιαγραφές και δεν προστέθηκαν αρκετά σχετικά ευρωπαϊκά πρότυπα στα παραρτήματα της οδηγίας 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(2), όπως τροποποιήθηκε τελευταία από την οδηγία 2000/61/ΕΚ του Ευρωπαϊκού Κοινοβουλίου και του Συμβουλίου(3) και από την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων(4), όπως τροποποιήθηκε τελευταία από τη οδηγία 2000/62/ΕΚ του Ευρωπαϊκού Κοινοβουλίου και του Συμβουλίου(5), για τα βαρέλια υπό πίεση, τα πλαίσια φυαλών και τις δεξαμενές που αναφέρονται στο άρθρο 2 της οδηγίας 1999/36/ΕΚ. Συνεπώς, είναι σκόπιμο να αναβληθεί η ημερομηνία εφαρμογής της οδηγίας για τους εν λόγω μεταφερτούς εξοπλισμούς υπό πίεση.

(2) Το άρθρο 18 της οδηγίας 1999/36/ΕΚ προβλέπει ότι, επί μια μεταβατική περίοδο δύο ετών από τη θέση σε εφαρμογή της οδηγίας, τα κράτη μέλη πρέπει να εγκρίνουν τη διάθεση στην αγορά και τη θέση σε λειτουργία του μεταφερτού εξοπλισμού υπό πίεση ο οποίος τηρεί την ισχύουσα στο έδαφός τους νομοθεσία πριν από την 1η Ιουλίου 2001. Συνεπώς, είναι σκόπιμο να αναβληθεί και η ημερομηνία λήξης της εν λόγω περιόδου.

(3) Η επιτροπή που αναφέρεται στο άρθο 15 της οδηγίας 1999/36/ΕΚ είναι σύμφωνη με τα μέτρα που προβλέπονται στην παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατ' εφαρμογήν το άρθρου 17 παράγραφος 2 της οδηγίας 1999/36/ΕΚ, η ημερομηνία θέσης σε εφαρμογή της εν λόγω οδηγίας αναβάλλεται για την 1η Ιουλίου 2003 για τα βαρέλια υπό πίεση, τα πλαίσια φυαλών και τις δεξαμενές.

Άρθρο 2

Τα κράτη μέλη οφείλουν να εγκρίνουν τη διάθεση στην αγορά και τη θέση σε λειτουργία του μεταφερτού εξοπλισμού υπό πίεση ο οποίος τηρεί την ισχύουσα στο έδαφός τους νομοθεσία πριν από την 1η Ιουλίου 2003, μέχρι και δύο έτη από την εν λόγω ημερομηνία, καθώς και τη μεταγενέστερη θέση σε λειτουργία του εξοπλισμού αυτού που έχει διατεθεί στην αγορά πριν από την ημερομηνία αυτή.

Άρθρο 3

Η παρούσα απόφαση απευθύνεται σε όλα τα κράτη μέλη.

Βρυξέλλες, 25 Ιανουαρίου 2001.

Για την Επιτροπή

Loyola De Palacio

Αντιπρόεδρος

(1) ΕΕ L 138 της 1.6.1999, σ. 20.

(2) ΕΕ L 319 της 12.12.1994, σ. 7.

(3) ΕΕ L 279 της 1.11.2000, σ. 40.

(4) ΕΕ L 235 της 17.9.1996, σ. 25.

(5) ΕΕ L 279 της 1.11.2000, σ. 44.
Απόφαση της Επιτροπής

της 21ης Μαρτίου 2001

σχετικά με την τροποποίηση της απόφασης 98/424/ΕΚ για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Μαλδιβών

[κοινοποιηθείσα υπό τον αριθμό Ε(2001) 739]

(Κείμενο που παρουσιάζει ενδιαφέρον για τον ΕΟΧ)

(2001/252/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11,

Εκτιμώντας τα ακόλουθα:

(1) Το άρθρο 1 της απόφασης 98/424/ΕΚ της Επιτροπής, της 30ής Ιουνίου 1998, για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Μαλδιβών(3), ορίζει ότι το "Department of Public Health (DPH) of the Ministry of Health" είναι η αρμόδια αρχή στις Μαλδίβες η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ.

(2) Μετά από αναδιάρθρωση της διοίκησης στις Μαλδίβες, η αρμόδια αρχή για τα υγειονομικά πιστοποιητικά για τα αλιευτικά προϊόντα άλλαξε σε "Public Health Laboratory (PHL) of the Ministry of Health". Αυτή η νέα αρχή είναι ικανή να επαληθεύει αποτελεσματικά την εφαρμογή της ισχύουσας νομοθεσίας. Ως εκ τούτου, είναι αναγκαίο να τροποποιηθεί το όνομα της αρμόδιας αρχής που αναφέρεται στην απόφαση 98/424/ΕΚ και το υπόδειγμα υγειονομικού πιστοποιητικού που περιλαμβάνεται στο παράρτημα Α της παρούσας απόφασης.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/424/ΕΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

Το 'Public Health Laboratory (PHL) of the Ministry of Health' είναι η αρμόδια αρχή στις Μαλδίβες η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ."

2. Η παράγραφος 2 του άρθρου 3 αντικαθίσταται από το ακόλουθο κείμενο:

"2. Τα πιστοποιητικά πρέπει να φέρουν το όνομα, την ιδιότητα και την υπογραφή του εκπροσώπου του PHL καθώς και την επίσημη σφραγίδα του τελευταίου σε χρώμα διαφορετικό από εκείνο των άλλων ενδείξεων του πιστοποιητικού."

3. Το παράρτημα Α αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει 45 ημέρες από την δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Μαρτίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 190 της 4.7.1998, σ. 81.

ΠΑΡΑΡΤΗΜΑ

"ΠΑΡΑΡΤΗΜΑ Α

>PIC FILE= "L_2001091EL.007903.EPS">

>PIC FILE= "L_2001091EL.008001.EPS">"
Απόφαση της Επιτροπής

της 20ής Αυγούστου 2001

για την τροποποίηση της απόφασης 95/453/ΕΚ για τον καθορισμό των ειδικών όρων εισαγωγής δίθυρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Δημοκρατίας της Κορέας

[κοινοποιηθείσα υπό τον αριθμό Ε(2001) 2556]

(Κείμενο που παρουσιάζει ενδιαφέρον για τον ΕΟΧ)

(2001/676/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά ζώντων δίθυρων μαλακίων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 9, παράγραφος 4,

Εκτιμώντας τα ακόλουθα:

(1) Το άρθρο 1 της απόφασης 95/453/ΕΚ της Επιτροπής, της 23ης Οκτωβρίου 1995, για τον καθορισμό των ειδικών όρων εισαγωγής ζώντων δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων καταγωγής Δημοκρατίας της Κορέας(3), όπως τροποιήθηκε τελευταία από την απόφαση 1999/530/ΕΚ(4), ορίζει ότι το "Ministry of Maritime Affairs and Fisheries - National Fisheries Products Inspection Station (NFPIS)" είναι η αρμόδια αρχή της Δημοκρατίας της Κορέας η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/492/ΕΟΚ.

(2) Μετά από μία αναδιάρθρωση της κυβέρνησης της Κορέας, η αρμόδια αρχή για την έκδοση των υγειονομικών πιστοποιητικών για τα αλιευτικά προϊόντα είναι η National Fisheries Products Quality Inspection Service (NFPQIS). Η νέα αυτή αρχή είναι ικανή να επαληθεύει αποτελεσματικά την εφαρμογή της ισχύουσας νομοθεσίας. Ως εκ τούτου, είναι αναγκαίο να τροποποιηθεί το όνομα της αρμόδιας αρχής που αναφέρεται στην απόφαση 95/453/ΕΚ που περιλαμβάνεται στο παράρτημα Α της παρούσας απόφασης.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης 95/453/ΕΚ αντικαθίσταται από το ακόλουθο κείμενο: "Άρθρο 1

Η 'National Fisheries Products Quality Inspection Service (NFPQIS)' είναι η αρμόδια αρχή της Δημοκρατίας της Κορέας για την επαλήθευση και την πιστοποίηση της τήρησης των απαιτήσεων της οδηγίας 91/492/ΕΟΚ όσον αφορά τα δίθυρα μαλάκια, εχινόδερμα, χιτωνοφόρα και θαλάσσια γαστερόποδα."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Αυγούστου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 1.

(2) ΕΕ L 24 της 30.1.1998, σ. 31.

(3) ΕΕ L 264 της 7.11.1995, σ. 35.

(4) ΕΕ L 203 της 3.8.1999, σ. 76.
Απόφαση του Συμβουλίου

της 27ης Δεκεμβρίου 2001

για την κατάρτιση του καταλόγου που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 του Συμβουλίου σχετικά με τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας

(2001/927/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τον κανονισμό 2580/2001 του Συμβουλίου σχετικά με τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και ιδίως το άρθρο 2 παράγραφος 3,

Εκτιμώντας ότι πρέπει να καταρτιστεί ένας πρώτος κατάλογος προσώπων, ομάδων και οντοτήτων στα οποία εφαρμόζεται ο εν λόγω κανονισμός· ότι το Συμβούλιο επιφυλάσσεται να καταρτίσει και πρόσθετους καταλόγους στο μέλλον,

ΑΠΟΦΑΣΙΖΕΙ:

Άρθρο 1

Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 του Συμβουλίου είναι ο ακόλουθος:

- Al-MUGHASSIL Ahmad Ibrahim (γνωστός και ως ABU OMRAN ή AL-MUGHASSIL Ahmed Ibrahim) γεννηθείς 26.6.1967 στην Oatif-Bab al Shamal, Σαουδική Αραβία, υπήκοος της Σαουδικής Αραβίας

- AL-NASSER Abdelkarim Hussein Mohamed, γεννηθείς στην Al Ihsa, Σαουδική Αραβία, υπήκοος της Σαουδικής Αραβίας

- AL-YACOUB Ibrahim Salih Mohammed, γεννηθείς 16.10.1966 στην Tarut, Σαουδική Αραβία, υπήκοος της Σαουδικής Αραβίας

- ATWA Ali (γνωστός και ως BOUSLIM Ammar Mansour, ήSALIM Hassan Rostom) γεννηθείς στο Λίβανο το 1960, υπήκοος του Λιβάνου,

- EL-HOORIE Ali Saed Bin Ali (γνωστός και ωςAL-HOURI Ali Saed Bin Ali ή EL-HOURI Ali Saed Bin Ali) γεννηθείς 10.7.1965 ή 11.7.1965 στην El Dibabiya, Σαουδική Αραβία, υπήκοος της Σαουδικής Αραβίας

- IZZ-AL-DIN Hasan (γνωστός και ωςGARBAYA AHMED) ήSA-ID ήSALWWAN Samir) γεννηθείς το 1963 στο Λίβανο, υπήκοος του Λιβάνου,

- MOHAMMED Khalid Shaikh (γνωστός και ως ALI Salem ήBIN KHALID Fahd Bin Adballah ήHENIN Ashraf Refaat Nabith, ήWADOOD Khalid Adbul) γεννηθείς 14.4.1965 ή 1.3.1964 στο Κουβέιτ, υπήκοος του Κουβέιτ

- MUGHNIYAHImad Fa'iz (γνωστός και ως MUGHNIYAH Imad Fayiz) ανώτερος αξιωματικός των υπηρεσιών πληροφοριών της HEZBOLLAH, γεννηθείς 7.12.1962 στην Tayr Dibba του Λιβάνου, αριθ. διαβατηρίου 432298 (Λίβανος)

- Hamas-Izz al-Din al-Qassem (τρομοκρατικός κλάδος της Hamas),

- Παλαιστινιακή Ισλαμική Djihad

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Αρχίζει να ισχύει την ημέρα της δημοσίευσής της.

Βρυξέλλες, 27 Δεκεμβρίου 2001.

Για το Συμβούλιο

Ο Πρόεδρος

L. Michel
32001D0822(01)

2001/822/ΕΚ: Προσάρτημα 2 του παραρτήματος ΙΙΙ της απόφασης 2001/822/ΕΚ του Συμβουλίου, της 27ης Νοεμβρίου 2001, για τη σύνδεση που υπερπόντiων χωρών και εδαφών με την Ευρωπαϊκή Κοινότητα ("Overseas association")



Επίσημη Εφημερίδα αριθ. L 324 της 07/12/2001 σ. 0001 - 0080
Απόφαση του Συμβουλίου

της 10ης Δεκεμβρίου 2001

για την τροποποίηση της απόφασης 2001/549/ΕΚ σχετικά με τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας

(2001/901/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Eκτιμώντας τα ακόλουθα:

(1) Η Επιτροπή ζήτησε την γνώμη της οικονομικής και δημοσιονομικής επιτροπής πριν να υποβάλει την πρότασή της.

(2) Η απόφαση 2001/549/ΕΚ(2), προβλέπει τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας με στόχο να συμβάλει στην αντιμετώπιση των εξωτερικών χρηματοδοτικών αναγκών της χώρας και στη στήριξη των μεταρρυθμιστικών προσπαθειών των αρχών της.

(3) Η Ομοσπονδιακή Δημοκρατία της Γιουγκοσλαβίας είναι πιθανό να αντιμετωπίσει εκ νέου σημαντικές ανάγκες εξωτερικής χρηματοδότησης επιπλέον των επίσημων χρηματοδοτήσεων που θα μπορούσαν να χορηγηθούν από το Διεθνές Νομισματικό Ταμείο, την Παγκόσμια Τράπεζα και άλλους διμερείς χορηγούς.

(4) Η αύξηση της μη επιστρεπτέας συνιστώσας της μακροοικονομικής χρηματοδοτικής συνδρομής της Κοινότητας προς την Ομοσπονδιακή Δημοκρατία της Γιουγκοσλαβίας αποτελεί κατάλληλο μέτρο που θα συμβάλει στην άμβλυνση, από κοινού με άλλους χορηγούς, των χρηματοδοτικών περιορισμών που αντιμετωπίζει η χώρα.

(5) Η συνθήκη δεν προβλέπει για την έκδοση της παρούσας απόφασης άλλες εξουσίες πλην εκείνων που αναφέρονται στο άρθρο 308,

ΑΠΟΦΑΣΙΖΕΙ:

Άρθρο μόνο

Στο άρθρο 1 της απόφασης 2001/549/ΕΚ, η παράγραφος 3 αντικαθίσταται από το ακόλουθο κείμενο: "3. Το μη επιστρεπτέο τμήμα της συνδρομής αυτής ανέρχεται σε 120 εκατομμύρια ευρώ κατ' ανώτατο όριο."

Βρυξέλλες, 10 Δεκεμβρίου 2001.

Για το Συμβούλιο

Ο Πρόεδρος

L. Michel

(1) Γνώμη που διατυπώθηκε στις 29 Νοεμβρίου 2001 (δεν έχει ακόμη δημοσιευθεί στην Επίσημη Εφημερίδα).

(2) ΕΕ L 197 της 21.7.2001, σ. 38.
Απόφαση της Επιτροπής

της 26ης Οκτωβρίου 2001

για τροποποίηση της απόφασης 94/652/ΕΚ σχετικά με την κατάρτιση του καταλόγου των προς εκτέλεση καθηκόντων και την κατανομή τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα

[κοινοποιηθείσα υπό τον αριθμό Ε(2001) 3213]

(Κείμενο που παρουσιάζει ενδιαφέρον για τον ΕΟΧ)

(2001/773/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1), και ιδίως το άρθρο 3,

Εκτιμώντας τα ακόλουθα:

(1) Με την απόφαση 94/458/ΕΚ της Επιτροπής(2), θεσπίζονται κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα.

(2) Η απόφαση 94/652/ΕΚ της Επιτροπής(3) θέσπισε τον κατάλογο και την κατανομή των καθηκόντων που πρέπει να εκτελούνται από τα κράτη μέλη στα πλαίσια της συνεργασίας τους κατά την επιστημονική εξέταση θεμάτων που αφορούν τα τρόφιμα. Στο άρθρο 3 της οδηγίας 93/5/ΕΟΚ προβλέπεται ενημέρωση, ανά εξάμηνο τουλάχιστον, του καταλόγου και της κατανομής των καθηκόντων.

(3) Κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη η ανάγκη προστασίας της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων.

(4) Τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών και ιδίως των φορέων που θα συμμετέχουν στην επιστημονική συνεργασία.

(5) Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ για την κατάρτιση του καταλόγου των προς εκτέλεση καθηκόντων και την κατανομή τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 52 της 4.3.1993, σ. 18.

(2) ΕΕ L 189 της 23.7.1994, σ. 84.

(3) ΕΕ L 253 της 29.9.1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΙΝΑΚΑ>
Απόφαση της Επιτροπής

της 12ης Νοεμβρίου 2001

για την έγκριση του τροποποιημένου προγράμματος νέων φυτεύσεων ελαιοδένδρων στη Γαλλία

[κοινοποιηθείσα υπό τον αριθμό Ε(2001) 3436]

(Το κείμενο στη γαλλική γλώσσα είναι το μόνο αυθεντικό)

(2001/788/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1638/98 του Συμβουλίου, της 20ής Ιουλίου 1998, για την τροποποίηση του κανονισμού αριθ. 136/66/ΕΟΚ για δημιουργία κοινής οργάνωσης αγοράς στον τομέα των λιπαρών ουσιών(1), και ιδίως το άρθρο 4,

τον κανονισμό (ΕΚ) αριθ. 2366/98 της Επιτροπής, της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιόλαδου για τις περιόδους εμπορίας 1998/99 έως 2000/01(2), όπως τροποποιήθηκε τελευταία από τον κανονισμό (ΕΚ) αριθ. 648/2001(3), και ιδίως το άρθρο 4 παράγραφος 1,

Εκτιμώντας τα ακόλουθα:

(1) Το άρθρο 4 του κανονισμού (ΕΚ) αριθ. 1638/98 προβλέπει ότι τα συμπληρωματικά ελαιόδενδρα και οι αντίστοιχες εκτάσεις που φυτεύθηκαν μετά την 1η Μαΐου 1998, ή για τις οποίες δεν υποβλήθηκε δήλωση καλλιέργειας σε μια ημερομηνία που θα καθοριστεί δεν παρέχουν δικαίωμα ενίσχυσης στους παραγωγούς ελιών στο πλαίσιο της κοινής οργάνωσης αγοράς των λιπαρών ουσιών που θα ισχύει από την 1η Νοεμβρίου 2001. Ωστόσο, σύμφωνα με το ίδιο άρθρο, μπορούν να ληφθούν υπόψη εντός ορισμένων ορίων που θα καθοριστούν, τα συμπληρωματικά ελαιόδενδρα στο πλαίσιο προγράμματος μετατροπής παλαιού ελαιώνα και οι νέες φυτείες επί εκτάσεων που έχουν προβλεφθεί σε πρόγραμμα το οποίο έχει εγκριθεί από την Επιτροπή.

(2) Το γαλλικό εθνικό πρόγραμμα που αφορά τις νέες φυτεύσεις καθορίζει επακριβώς τα στοιχεία που αναφέρονται στο άρθρο 4 παράγραφος 3 του κανονισμού (ΕΚ) αριθ. 2366/98. Οι γαλλικές αρχές τροποποίησαν το πρόγραμμά τους που εγκρίθηκε από την απόφαση 2000/272/ΕΚ της Επιτροπής, της 24ης Μαρτίου 2000, για την έγκριση νέων φυτεύσεων ελαιοδένδρων στη Γαλλία(4). Η τροποποίηση αφορά μόνο την ημερομηνία περάτωσης των φυτεύσεων. Η ημερομηνία αυτή μεταφέρεται από τις 31 Οκτωβρίου 2001 στις 31 Οκτωβρίου 2004.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του γαλλικού εθνικού προγράμματος νέων φυτεύσεων 3500 εκταρίων ελαιοδένδρων που προβλέπονται στο άρθρο 4 του κανονισμού (ΕΚ) αριθ. 1368/98.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 12 Νοεμβρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 210 της 28.7.1998, σ. 32.

(2) ΕΕ L 293 της 31.10.1998, σ. 50.

(3) ΕΕ L 91 της 31.3.2001, σ. 45.

(4) ΕΕ L 85 της 6.4.2000, σ. 35.
Απόφαση του Συμβουλίου

της 27ης Σεπτεμβρίου 2001

για το διορισμό ενός τακτικού μέλους και ενός αναπληρωματικού μέλους από την Γερμανία στην Επιτροπή των Περιφερειών

(2001/715/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση του κ. Edmund STOIBER, η οποία γνωστοποιήθηκε στο Συμβούλιο στις 26 Ιουνίου 2001, έμεινε κενή η αντίστοιχη θέση τακτικού μέλους της Επιτροπής των Περιφερειών,

εκτιμώντας ότι μετά το διορισμό του κ. Reinhold BOCKLET εις αντικατάσταση του κ. Edmund STOIBER, μένει κενή μια θέση αναπληρωματικού μέλους της Επιτροπής των Περιφερειών,

έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζεται:

α) ο κ. Reinhold BOCKLET ως τακτικό μέλος της Επιτροπής των Περιφερειών, εις αντικατάσταση του κ. Edmund STOIBER,

β) ο κ. Edmund STOIBER ως αναπληρωματικό μέλος της Επιτροπής των Περιφερειών, εις αντικατάσταση του κ. Reinhold BOCKLET,

για το υπόλοιπο της θητείας των προκατόχων τους, δηλαδή έως τις 25 Ιανουαρίου 2002.

Βρυξέλλες, 27 Σεπτεμβρίου 2001.

Για το Συμβούλιο

Ο Πρόεδρος

M. Verwilghen

(1) ΕΕ L 28 της 4.2.1998, σ. 19.
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Τσεχικής Δημοκρατίας για τη συμμετοχή της Τσεχικής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/582/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(3).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος. Η Επιτροπή υπέγραψε την τελική πράξη των διαπραγματεύσεων στις 9 Οκτωβρίου 2000.

(5) Η συμφωνία που αναφέρεται στην παρούσα απόφαση θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Τσεχικής Δημοκρατίας για τη συμμετοχή της Τσεχικής Δημοκρατίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 17 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) ΕΕ C 120 E της 24.4.2001, σ. 203.

(2) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(3) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).